《和朝回 其一》
宋代·杨杰

官闲无谒禁，朝退自宾稀。开卷逢先觉，忘言接上机。

百千三昧悟，四十九年非。老矣陶彭泽，浩歌胡不归。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。